มันนี่ทูเดย์
ไทยพาณิชย์จัดเช็คคืนภาษีเพิ่มค่า
6 เม.ย. 2558

ไทยพาณิชย์จัดเช็คคืนภาษีเพิ่มค่า
ธนาคารไทยพาณิชย์ รับเทศกาลคืนภาษี นำเสนอแคมเปญใหม่ “เช็คคืนภาษีเพิ่มค่า” เพียงนำเช็คคืนภาษีจากกรมสรรพากรฝากเข้าบัญชีออมทรัพย์ธนาคารไทยพาณิชย์ขั้นต่ำ 1 หมื่นบาท (รวมเงินสดได้) และล็อกอินเข้าใช้บริการอีซี่เน็ต พร้อมทั้งสมัครใช้ผลิตภัณฑ์หรือบริการอย่างใดอย่างหนึ่งตามที่กำหนด อาทิ บริการหักบัญชีอัตโนมัติ (Direct Debit) บริการโอนเงินระหว่างบัญชี แบบคำสั่งประจำ (Standing Order) บริการคำสั่งซื้อหน่วยลงทุนเป็นประจำ (Planning Order) บริการ SMS (รายปี) บัตรเดบิต บัตรเครดิต ประกันสินเชื่อลูกค้าส่วนบุคคล เป็นต้น รับทันทีเงินโบนัสมูลค่าสูงสุดถึง 1,000 บาท โดยจะได้รับคืนเป็นหน่วยลงทุนในกองทุนเปิดไทยพาณิชย์สะสมทรัพย์ (SCBSFF) เริ่มตั้งแต่วันนี้-31 ก.ค.นี้
เคทีซีชวนเที่ยวมหกรรมโคมไฟ
นางพิทยา วรปัญญาสกุล รองประธานเจ้าหน้าที่บริหาร บริษัท บัตรกรุงไทย (เคทีซี) เปิดเผยว่า บริษัทร่วมสนับสนุนการจัดงาน “มหกรรมโคมไฟอลังการ” สุดยอดมหกรรมโคมจีนอันยิ่งใหญ่ และการแสดงกายกรรมเสฉวน ที่การท่องเที่ยวแห่งประเทศไทย สำนักงานพัทยา และสภาวัฒนธรรมไทย-จีน จัดขึ้นอย่างยิ่งใหญ่เพื่อร่วมเฉลิมพระเกียรติ 60 พรรษา ถวายพระพรแด่สมเด็จพระเทพรัตนราชสุดาฯ ตั้งแต่วันนี้–31 พ.ค.นี้ ณ โรงละครไทย “อลังการ” เมืองพัทยา จ.ชลบุรี สมาชิกบัตรเครดิตเคทีซีใช้คะแนนสะสม Forever Rewards 1,000 คะแนน แลกรับบัตรผ่านประตูผู้ใหญ่ 1 ท่าน หรือบัตรเด็ก 2 ท่าน หรือชำระค่าบัตรผ่านประตูผู้ใหญ่ด้วยบัตรเครดิตเคทีซี รับส่วนลดทันที 20%